open-index/open-wikipedia-markdown huggingface dataset:
Comporta

[eta|Konstruaĵoj en stilo Comporta en la vilaĝo de [:pt:Carvalhal (Grândola)|Carvalhal.]]
**Comporta** [elp. komporta], ankaŭ portugale konata kiel la **Costa da Comporta** (eo: **Komporta marbordo**), estas regiono en la nordokcidenta marbordo de la Alentejo, en Portugalio, sude de la Lisbona metropola areo. 

## Priskribo
Comporta estas unu el la plej ekskluzivaj someraj ferilokoj en Eŭropo, kiu havigis al la regiono la kromnomon "*The Hamptons of Europe*". La regiono, kies nomo referencas al la vilaĝo de Comporta, etendiĝas super la marbordaj areoj en la alentejaj urboj de Alcácer do Sal kaj Grândola.

Comporta fariĝis rimarkinda desegna centro kaj hejmo al komunumo de famuloj, artistoj kaj dezajnistoj. Comporta estas asociita kun ties laŭdira "Comporta Stilo" (*Estilo Comporta* en la portugala), la loka arkitektura kaj desegna stilo karakterizita de tradicia alenteja arkitekturo, bohemiisma kaj nuntempa, ekologia dezajno.

La regiono de Comporta troviĝas ene de 3 *freguesias* (civilaj paroĥoj) ene de la alentejaj urboj de Alcácer do Sal kaj Grândola: Comporta, Carvalhal kaj Melides. La sekvantaj urboj kaj vilaĝoj situas ene de la regiono:

* Comporta (vilaĝo)
* Carrasqueira
* Possanco
* Cambado
* Pego
* Carvalhal
* Brejos da Carragueira
* Torre
* Melides
* Muda
* Pinheirinho
* Sesmarias

### Arkitektura stilo *Comporta* 
La stilo Komporta, foje konata kiel "Hipio Ŝika", estas  loka arkitektura kaj dezajna stilo, evoluigita de diversaj arkitektoj kaj dezajnistoj ekde la 1990-aj jaroj. La stilo estas multe influita de tradicia arkitekturo de la Alentejo, ekologia dezajno kaj regionaj artoj kaj metiaĵoj.

## Rimarkindaj loĝantoj 
dekstra|eta|Aera vido de la Comporta Marbordo.

* Monica Bellucci, itala aktorino kaj modelo
* Nicolas Sarkozy, eksa prezidento de Francio
* Carla Bruni, itala-franca supermodelo kaj kantistino
* Philippe Starck, fama franca arkitekto
* Princo Louis Albert de Broglie, franca princo kaj ekologiisto
* Manuel Aires Mateus, portugala arkitekto

## Vidu ankaŭ 
Algarve

## Referencoj 
Kategorio:Banstacioj de Portugalio
Stadiono Docklands

**Stadiono Docklands** (, ankaŭ konata sub antaŭaj sponsornomoj, **Colonial Stadium**, **Telstra Dome**, **Marvel Stadium** kaj la nuna nomo **Etihad Stadium**) estas diversuze sporta kaj distra stadiono en Melburno, Viktorio, Aŭstralio . La konstruado komencis en oktobro de 1997 sub la titolo de laboro Victoria Stadium kaj estis kompletigita en 2000 kun kosto de 460 milionoj A$ .

La stadiono havas retireblan tegmenton kaj ĝia kapacito estas  spektantoj.

La stadiono estas uzita por aŭstraliaj regulaj futbalaj matĉoj kaj estas la ĉefsidejo de la Aŭstralia Futballigo.

La stadiono ankaŭ estas la hejma ludejo de Melbourne Victory Football Club kaj aranĝas oficialajn matĉojn en kriketo, rugbeo 13, rugbeo 15 kaj kelkaj specialaj eventoj kaj koncertoj .

En oktobro 2014, estis sciigite ke la stadionadministrado subskribis kvinjaran kontrakton por gastigi la aŭstralian etapon de la Speedway Grand Prix. 

## Referencoj 
## Eksteraj ligiloj 
* Oficiala retejo  
* Persatelita foto de Docklands Stadiono

Kategorio:Melburno
Kategorio:Marvel Comics
Kategorio:Koordinatoj sur Vikidatumoj
Kategorio:Informkesto mapligilo sen OSM-rilata ID sur Vikidatumoj
Kategorio:Stadionoj en Aŭstralio
Nigraventra galinolo

La **Nigraventra galinolo** (laŭ la latinlingva scienca nomo *Tribonyx ventralis*) estas mezgranda birdo de la familio de Raledoj kaj ordo de Gruoformaj indiĝena de Aŭstralio.

## Aspekto
La Nigraventra galinolo estas granda malhela birdo, kiu atingas ĉirkaŭ 38&nbsp;cm de longo kaj pezas ĉirkaŭ 400 g. Tiu specio posedas erektan voston kaj estas preskaŭ tute dotita per brungrizaj kaj verdaj plumoj. Ĝiaj longaj kruroj kaj mandiblo estas okulfrapa roz-oranĝa koloro, same kiel ĝiaj okuloj kiuj estas pli heloranĝaj. Tiu specio ne estas troe voĉema, ĝia ĉefa voko estas alarma "kak" sono. Ili fariĝas videblaj kiam ili estas vidataj en malgrandaj aroj surgrunde. Iliaj vertikalaj vostoj kaj socia konduto memorigas pri hejmaj kokinoj.

## Habitato
Tiu specio estas nomada, celante sezonajn akvofontojn. Ĝi troviĝas la tutan jarou vivanta ĉe nesalaj kaj saletaj akvolokoj.

## Referencoj
* *Rails* de Taylor kaj van Perlo, ISBN 90-74345-20-4

## Eksteraj ligiloj
Kategorio:Raledoj
Kategorio:Birdoj de Aŭstralio
Samseksemo en Irano

**Samseksemo** estas socia tabuo en Irano kaj samseksemaj agoj estas puneblaj per morto. Ekde la Islama Revolucio de 1978, pli ol  samseksemuloj estis publike ekzekutitaj en Irano   .

Aktuale en 2024, Irano estas unu el 63 landoj en la mondo en kiuj samseksaj rilatoj estas krimo kaj unu el nur ses landoj en la mondo (kune kun Jemeno, Sauda Arabio, Maŭritanio, Niĝerio kaj Somalio) en kiuj samseksemuloj povas esti punitaj per morto  (Talibana Afganio ankaŭ estas forte suspektata). Pro la kontraŭleĝa situacio en la lando, ne ekzistas malferma GLAT-movado. Ekzistantaj GLAT-organizoj funkcias subtere .

Malgraŭ la deklarita homofoba politiko de la ŝtato direkte al samseksemo, Transgenra identeco estas rekonita ĉie en Irano kaj seksa reasigna proceso, kiu inkludas seksan reasignkirurgion, estas financita fare de la ŝtato. Irano estas difinita kiel lando kiu faras pli da kirurgioj por seksoĝustigo ol iu ajn alia lando en la mondo post Tajlando . Diversaj religiaj figuroj inkluzive de Ruhollah Khomeini permesis al transgenruloj ŝanĝi sian sekson denove por ke ili povu eniri aliseksemajn rilatojn. Ĉi tiu pozicio estis konfirmita de la Supera Gvidanto Ali Ĥamenei. Ĉi tiu religia ordeno unue estis eldonita por Miriam Khatun Molkara, kiu poste fariĝis la gvidanto de la irana Transgenra organizo, la Irana Societo por la Subteno de Homoj kun Seksa Identeca Malordo (ISIGID). Tra la jaroj, socia premo estis praktikita sur samseksemuloj kaj lesbaninoj en la lando por havi seksan reasignan kirurgion kontraŭ ilia volo por eviti laŭleĝan kaj socian persekutadon pro ilia seksa orientiĝo . 

## Referencoj 
## Vidu ankaŭ 
* samseksemo, ambaŭseksemo, transgenreco
* samseksemo en la mondo, samseksemo en Azio
* gejfobio
* Homaj rajtoj en Irano
* GLAT rajtoj en la Mezoriento
* GLAT historio en Irano

## Eksteraj ligiloj 
* La Sekreta Mondo de Geja kaj Lesba komunumo de Irano (angle)
Kategorio:Juro en Irano
Kategorio:Politiko de Irano
Irano
Kategorio:Malobservo de la homaj rajtoj
Kategorio:Homaj rajtoj en Irano
Kategorio:Islamo kaj samseksemeco
Kategorio:Homofobio
Kategorio:Korpaj punoj
Kategorio:GLAT
Kategorio:Kulturo de Irano
Kategorio:Samseksemo
Gyula Széles (1914)

**Gyula Széles** [djula sEleŝ], laŭ la hungarlingve kutima nomordo **Széles Gyula,** estis hungara agronomo, altlerneja instruisto.

Gyula Széles naskiĝis  en Kőszegdoroszló, li mortis  en Mosonmagyaróvár.

## Biografio 
Gyula Széles maturiĝis en liceo en Sopron en 1932, poste li studis en Reĝa Ekonomia Akademio de Keszthely kaj Reĝa Ekonomia Akademio de Magyaróvár, fine li akiris diplomon en la lasta lernejo en 1938. Post la diplomo li estis agronomo 3 jarojn en bieno de Fehérvárcsurgó, poste inspektoro 4 jarojn en Sopron. Li revenis al Akademio de Mosonmagyaróvár, kie en la instituto li estis asistanto (1945–1954), jam en la altlernejo (iama akademio) docento (1954–1974). Intertempe li doktoriĝis en la akademio en 1964. Lia ĉefa labortereno estis bredado de bovinoj kaj kultivado de terpomoj.

## Elektitaj kontribuoj 
* *Termeléspolitikai útmutató.* (kunaŭtoro, 1947)
* *Szántóföldi termelésünk torzulása.* (kunaŭtoro, 1948)
* *Néhány szó az 1956. évi észak-dunántúli ősziárpa-pergésről.* (1958)
* *Burgonyafajták hansági talajon.* (disertaĵo, 1962)

## Fontoj 
* biografio hungare

## Referencoj 
Kategorio:Hungaraj agronomoj
Kategorio:Hungaraj altlernejaj instruistoj
Wilde (stacidomo)

**Wilde** estas fervoja stacio en la samnoma urbo, distrikto Avellaneda, Granda Bonaero, Argentino.

## Bildgalerio 

Lucas. estación de Wilde.JPG|Ĉirkaŭaĵo
Estación de Wilde - Febrero 2023 (1).jpg|Ponteto
Marcha hacia la Capital.JPG|Trajno

## Vidu ankaŭ 
* Wilde (Bonaero)

## Eksteraj ligiloj 
* 

Kategorio:Wilde (Bonaero)
Kategorio:Fervojaj stacioj en Argentino
Wilde (Bonaero)

**Wilde** estas urbo en Argentino en la distrikto Avellaneda en la provinco Bonaero, sudoriente de la urbo Bonaero, ĉefurbo de la Argentina Respubliko. Ĝi limas oriente kun la Plata-Rivero, sudoriente kun la distrikto Quilmes (lokoj Don Bosco kaj Bernal), okcidente kun la distrikto Lanús (loko Monte Chingolo) kaj nordokcidente kun Villa Domínico (Avellaneda).

La tradicio atribuas la nomon al d-ro Eduardo Wilde, kuracisto kaj verkisto, liberpensulo kaj ministro pri Justico kaj Interno de la prezidantoj Roca kaj Juárez Celman en la 19-a jarcento. Plej verŝajne, tamen, la nomo Wilde devenas de alia multe malpli konata kuracisto, José Antonio Wilde, onklo de Eduardo, kiu vivis pli ol 30 jarojn en Quilmes.

Laŭ la Nacia Censo de 2001, Wilde estas la plej loĝata urbo en Avellaneda, kun  loĝantoj.

## Vidu ankaŭ 
* Wilde (stacidomo)


Kategorio:Urboj de Provinco Bonaero
Tenebra galinolo

La **Tenebra galinolo** (laŭ la latinlingva scienca nomo *Gallinula tenebrosa* en la senco de Malhela galinolo) estas mezgranda birdo de la familio de Raledoj kaj ordo de Gruoformaj. Ĝi estas unu el kvar vivantaj specioj en la genro de galinoloj. Ĝi vivas en Barato, Aŭstralio, Nov-Gvineo, Borneo kaj Indonezio. En Indonezio, tiu specio perdas teritorion pro pliigo de sia proksima parenco la Verdkrura galinolo kiu loĝas ankaŭ tiu regionon. 

Ĝi estas ofte konfuzita kun la Nigravizaĝa porfirio kaj kun la Nigra fuliko pro simila aspekto kaj koincidaj distribuoj. Ili ofte vivas apud samgenraj birdoj, kiel la Tasmania galinolo kaj la Verdkrura galinolo.

## Taksonomio
John Gould priskribis la Tenebran galinolon en 1846 el haŭtaĵo kolektita ĉe la rivero Murray en Suda Auzstralio. La specinomo estis derivita el la Latina *tenebrosa* "malhela". Charles Lucien Bonaparte priskribis *Gallinula haematopus* en 1856, sed tiu estas nun *nomen nudum*. Gregory Mathews priskribis du subspeciojn kiuj estis poste sinonimigitaj —*magnirostris* el Okcidenta Aŭstralio kaj *subfrontata* el Novsudkimrio. ol la aŭstralia specio (34–38 cm, 55–65 cm de enverguro). Masklaj plenkreskuloj ĝenerale pezas ĉirkaŭ 570 g kaj plenkreskaj inoj ĉirkaŭ 493 g.

## Ekologio
La Tenebra galinolo troviĝas ĉe malsekaj regionoj prefere de fluanta akvo kaj marĉoj kun junkejoj, kanejoj, ktp. Sed ĝi povas ankaŭ loĝi ĉe herbejoj proksimaj de akvo, kiel en parkoj, ĝardenoj, terkulturejoj kun kanaletoj, ktp. Ĝi estas ĉiomanĝanta specio, sed ĉefe manĝas semojn kaj vegetalan materialon aŭ etajn bestetojn; ofte manĝas ĉe rubejoj aŭ kadavroj. Ĝi ne plonĝas por manĝi kaj ĉiam montras kaj balancmovas la voston -suba blanka parto-.

La Tenebra galinolo konstruas grandan neston ĉe akvobordo kaj tie 5-18 blankecaj ovoj estas demetataj de unu aŭ pliaj inoj. Ĝi estas teritoriema birdo dum la reprodukta sezono por familiaj grupoj de 2 ĝis 7 membroj, kiuj helpas kovadon, zorgadon kaj defendon; sed aliepoke ĝi estas pli sociema birdo. 

## Bildaro

Dusky Moorhens in Love.jpg|Pariĝado
Dusky Moorhen on nest.jpg|Nesto
Dusky moorhen with babies.ogg|Plenkreskuloj kun idoj
Juvenile Dusky Moorhen.jpg|Junulo
Moorhen-beak443.jpg|Kapo kaj vaksaĵo
Moorhen-beak-open.jpg|Beko kaj lango
Dusky moorhen (Gallinula tenebrosa tenebrosa) Sydney 2.jpg|En akvo

## Referencoj
* 
* *Rails* de Taylor kaj van Perlo, ISBN 90-74345-20-4

## Eksteraj ligiloj
Kategorio:Raledoj
Kategorio:Birdoj de Azio
Kategorio:Birdoj de Oceanio
Kategorio:Birdoj de Melanezio
Nani (futbalisto)

**Nani** (naskita la 17-an de novembro 1986 en Prajo, Kabo-Verdo; reala nomo **Luís Carlos Almeida da Cunha**) estas iama portugala-kabverda futbalisto, flankulo, kiu ludis por CF Estrela da Amadora .

Li ludis por la portugala nacia teamo kaj estas inter la dek plej bonaj ludantoj en ĝia historio laŭ matĉoj luditaj kaj goloj notitaj. Li gajnis la Eŭropan Ĉampionecon en Francio kun Portugalio en 2016, kie li trafis tri golojn.

## Referencoj 
## Eksteraj ligiloj 
* Nacia teama datumo 
Kategorio:Vivantaj homoj
Kategorio:Naskiĝintoj en 1986
Kategorio:Portugalaj futbalistoj
Alan Shearer

**Alan SHEARER**, CBE (naskita 13 aŭguston 1970 en Newcastle-upon-Tyne, Tyne and Wear) estas angla iama futbalisto kiu ludis kiel avanulo, iama manaĝero de Newcastle United FC, kaj nuna televidkomentisto, specife piedpilka analizisto. 

Kun 260 goloj, Shearer estas la rekorda golinto de la Supra Ligo kaj estis angla plejgolinto tri fojojn. Dum lia kariero li atingis sezonmezumon de proksimume 25 goloj kaj estis unu el la plej bonaj centrantaŭuloj en la mondo. Shearer estis aktiva por Southampton FC, Blackburn Rovers kaj Newcastle United kaj ludis 63 internaciajn matĉojn por la angla nacia teamo (30 goloj) .

Li faris sian debuton por Newcastle United la 17an de aŭgusto 1996. Shearer estas membro de la FIFA 100 kaj la Premier League Halo de Famo .

Konsiderita unu el la plej bonaj strikistoj de lia generacio kaj unu el la plej grandaj ludantoj en la historio de la angla Premier League. Li estas la plejgolinto en la historio de ĉi tiu turniro.

## Referencoj 
## Eksteraj ligiloj 
* 
* februaro 2006 radia intervjuo kun la BBC

Kategorio:Anglaj futbalistoj
Kategorio:Komandoroj de la Ordeno de la Brita imperio
Kategorio:Vivantaj homoj
Kategorio:Naskiĝintoj en 1970
Punktoflanka galinolo

La **Punktoflanka galinolo** (laŭ la latinlingva scienca nomo *Porphyriops melanops* ankaŭ *Nigravizaĝa galinolo*) estas mezgranda birdo de la familio de Raledoj kaj ordo de Gruoformaj. Ĝi estas monotipa en la genron *Porphyriops*. Ĝi troviĝas en Argentino, Bolivio, Brazilo, Ĉilio, Kolombio, Paragvajo, Peruo, kaj Urugvajo. Ties naturaj habitatoj estas marĉoj kaj nesalakvaj lagoj, sed ĝi kapablas survivi ankaŭ en homfaritaj lagetoj. Ties populacio ege malpliiĝis en ĵusaj jardekoj. Tio gravas por la determinado de la sekso de la individuoj.

## Aspekto 
La Punktoflanka galinolo pezas inter 154 kaj 225 g, kaj havas averaĝe longon de 28&nbsp;cm, ofte priskribita kiel malgranda kokeca akvobirdo. Ĝiaj kapo, mentono, kolo kaj brustaj plumoj estas ardezgrizaj, kontraste kun la nigraj frunto kaj krono, etendiĝante ĝis la pinto de la nuko.

La Punktoflanka galinolo estas nuntempe, kaj plej ofte, klasita kiel membro de la familio de Raledoj, kaj la genro *Porphyriops*, tamen, havas unikan serion de kromosomoj, kio faras ĝin diferenca el aliaj membroj de Raledoj, ĉar ĝia kromosomo W estas pli granda ol ĝia kromosomo Z.

*P.m. bogotensis* havas sian nomon ĉar ties populacia teritorio estas ĉe Bogoto, Kolombio.

## Bildaro

File:Adult_Spot-flanked_Gallinule.jpg|Plenkreskulo dumnaĝe en lageto de centra Ĉilio.
File:Juvenile_Spot-flanked_Gallinule.jpg|Junulo en centra Ĉilio.
File:Gallinula melanops bogotensis, recorte.JPG|Plenkreskulo de *P.m. bogotensis*.
File:Gallinula melanops Polla sabanera Spot-flanked Gallinule (8771909839).jpg|*Porphyriops melanops* en natura habitato.

## Referencoj
* *Rails* de Taylor kaj van Perlo, ISBN 90-74345-20-4

## Eksteraj ligiloj
* https://xeno-canto.org/species/Porphyriops-melanops
* https://ebird.org/species/spfgal1

Kategorio:Raledoj
Kategorio:Birdoj de Sudameriko
Žebnice

**Žebnice** (antaŭe ankaŭ *Šebnice*, ) estas vilaĝo en Ĉeĥio parto de urbo Plasy en distrikto Plzeň-nordo. Ĝi troviĝas proksimume 2&nbsp;km norde de Plzeň. Žebnice najbaras sude kun urbo Plasy kaj okcidente kun vilaĝo Horní Hradiště. Oriente de la vilaĝo situas solejo Sokolka. En la jaro  daŭre vivas ĉi tie .

**Žebnice** estas ankaŭ nomo de katastra teritorio kun areo 5,88&nbsp;km².

## Loĝantaro 
## Memorindaĵoj 
* Gotika preĝejo de sankta Jakobo pli Granda
* Baroka konstruaĵo de paroĥestrejo
* Konstruaĵo de baza lernejo el la jaro 1897–1898
* Unikaj devenaj konstruaĵoj de lignaj popolaj domoj kun ŝtonaj fundamentoj

## Pluaj fotoj

Pomník padlým v Žebnici (Q66056311) 02.jpg|Monumento al falintoj
Venkovská usedlost (Žebnice).JPG|Kamparanaj domoj
Fara (Žebnice).JPG|Paroĥestrejo

Kategorio:Vilaĝoj en distrikto Plzeň-nordo
Kategorio:Plasy
Kategorio:Eksaj municipoj en Ĉeĥio
Kategorio:Setlejoj en Plasa montetaro
Ted Bundy

**Theodore Robert "Ted" BUNDY** (naskiĝnomo **COWELL**; la 24-an de novembro 1946 en Burlington, Vermonto - mortis la 24-an de januaro 1989 en Raiford, Florido) estis usona seria murdisto kaj sekskrimulo (seksperfortanto, kidnapinto kaj nekrofilo), kiu mortigis almenaŭ 30 junajn virinojn kaj knabinojn inter 1974 kaj 1978 en la ŝtatoj Vaŝingtonio, Utaho, Koloradio, Oregono, Idaho kaj Florido. Post lia fina aresto, li estis mortkondamnita kaj ekzekutita en la elektra seĝo en Florida Ŝtata Malliberejo (Florida State Prison, akronime FSP). 

Li estas unu el la plej famaj seriaj murdistoj en la mondo, precipe pro ampleksa amaskomunikila kovrado de lia proceso same kiel multaj postmortaj filmadaptiĝoj kaj artaj adaptiĝoj.

Kiam li estis arestita en 1978 kaj konfesis entute pli ol 30 murdojn. La nombro, kiun li mortigis, estas iom necerta, taksoj varias de 28 al pli ol 30 homoj (virinoj).

Bundy tipe renkontis siajn viktimojn en publikaj lokoj, ŝajnigante vundon aŭ rolante kiel registaroficisto, tiam forkaptante, torturante, seksperfortante kaj mortigante ilin en izolita loko. Li foje enrompis en la hejmojn de viktimoj, batis ilin per bastono, seksperfortis ilin, mutilis ilin, mordis kaj strangolis ilin. Mortiginte la kidnapitajn knabinojn, li denove seksperfortis ilin plurfoje, tiam diserigis ilin. Li segis la kapojn de almenaŭ 12 el liaj viktimoj per mansegilo, kunportis ilin kaj konservis ilin en sia loĝejo kiel suveniroj.

Sia biografistino Anne Rule priskribis lin kiel "sadisto kaj socipato (psikopato) kiu plezurigis la doloron de la viktimo kaj la senton de potenco en la momento de morto, kaj eĉ poste" . Li mem priskribis sin kiel "la plej senkora filon de hundino kiun vi iam povus renkonti" .

## Referencoj 
## Eksteraj ligiloj 
* 
* FBIa dosiero sur Ted Bundy ĉe vault.fbi.gov
* Dezirita de FBI – Theodore Robert Bundy, FBI
* Audiotapes de 1989 de la konfesoj de Bundy 

Kategorio:Usonaj seriaj murdistoj
Kategorio:Mormonismo
Kategorio:Kolektado de homaj trofeoj
Kategorio:Mortintoj en 1989
Kategorio:Naskiĝintoj en 1946
Kapitano Ameriko

**Kapitano Ameriko** (, reala nomo: **Steve Rogers**) estas komiksa superheroo de Marvel Comics, unu el la plej famaj roluloj en la mondo de komiksoj. Li estis kreita de la verkisto Joe Simon kaj la artisto Jack Kirby kaj unue aperis en la 1940-aj jaroj Timely Comics. Tra la jaroj, totalo de proksimume 210 milionoj da kopioj de *Captain America* bildstrioj estis venditaj en 75 landoj (taksoj varias, kie kelkaj fontoj metas la figuron iomete pli altan aŭ pli malaltan).

Kapitano Ameriko portas usonan flag- teman vestokompleton kaj portas nedetrueblan ŝildon, kiu ofte estas utiligita kiel armilo. En la bildstrioj, la titolo "Kapitano Ameriko" estas aplikata al iu ajn elektita de la usona registaro (kiu rigardas sin kiel "posedanta" la rolulon) por porti la kostumon kaj ŝildon. Dum preskaŭ la tutaĵo de ĝia eldonhistorio, Kapitano Ameriko estis la dua egoo de Steve Rogers, malsana juna viro kies korpo estis plifortigita per eksperimenta serumo ĝis la maksimuma fizika formo disponebla por persono por helpi la usonan militistaron en militiaj operacioj. Rogers ĉiam estis favora al justeco, por kiu li faris multajn oferojn; ne gravas, li ĉiam helpis siajn aliancanojn.

Kapitano Ameriko estas celkonscie kreita patriota rolulo; li estis la plej populara rolulo dum Dua Mondmilito, ofte prezentita kiel ŝtatoj batalantaj la koalicion kontraŭ Hitlero. Post la fino de la milito, la populareco de la rolulo malkreskis kaj li jam ne estis uzita en la 1950-aj jaroj, krom malsukcesa reviviĝoprovo en 1953. La rolulo nur revenis al komikso dum la periodo konata kiel la Arĝenta Aĝo de Bildliteraturo, kiam li iĝis membro de la superheroa teamo nomita la Venĝantoj en *La Venĝantoj* numero 4 (marto 1964). Ankaŭ aktive implikite en la " Ultimate " komiksoarko.

Kapitano Ameriko estis la unua Marvel Comics-figuro aperanta en amaskomunikilaro ekstere de komiksoj kun la publikigo de la 1944-datita Captain America filmaj serioj. Post li, la rolulo ĉefrolis en aliaj filmoj kaj televidserioj. En la Marvel Cinematic Universe (MCU), la rolulo estas rolita fare de Chris Evans.

## Referencoj 
## Eksteraj ligiloj 
* 
* Kapitano Ameriko ĉe la datumaro de la vikio de Marvel Comics
* *Biblioteko de Kapitano Ameriko*, ampleksa fervorula retejo (likvidita; ligo tra Maŝino Wayback)

Kategorio:Fikciaj orfoj
Kategorio:Fikciaj spionoj
Kategorio:Fikciuloj de la 20-a jarcento
Kategorio:Fikciaj veteranoj de la Dua Mondmilito
Kategorio:Superherooj
Ágnes Zsinka

'*** [Agneŝ ĵinka], laŭ la hungarlingve kutima nomordo **Zsinka Ágnes,*' estis hungara agronomo, altlerneja instruisto. Ŝiaj ambaŭ geedziĝaj nomoj estis (laŭ la hungarlingve kutima nomordo) *Tóth Albertné* kaj *Juhász Nagy Sándorné*.

 naskiĝis  en Budapeŝto, ŝi mortis  en Budapeŝto.

## Biografio 
 maturiĝis en kalvinisma gimnazio en sia naskiĝurbo en 1948, poste ŝi akiris agronomian diplomon en Agrarscienca Universitato de Gödöllő en 1957. Post la diplomo ŝi laboris en nutraĵa instituto, poste en simila alia instituto ĝis 1985, poste ŝi estis konsilisto 4 jarojn. Ŝi estis docento (1987–1989) kaj profesoro (1989–1996) en Hungara Hortikultura Altlernejo. Ŝia esplora tereno estis la nutrado, fiziologio kaj lipidkemio. Intertempe ŝi doktoriĝis el medicino en 1967 en Medicinscienca Universitato de Debrecen, ŝi kandidatiĝis (CSc) en 1976, ŝi doktoriĝis en 1989 antaŭ la Hungara Scienca Akademio. Ŝi edziniĝis dufoje, ŝi naskis du filinojn en 1966 kaj 1969. Ŝi ricevis 2 premiojn en 1990 kaj 2002.

## Elektitaj kontribuoj 
* *Komplett fehérjejuttatás hatásának vizsgálata iskoláskorú gyermekeken.* (kunaŭtoro, 1958)
* *Adatok a C-vitamin fogyasztás kérdéséhez.* (disertaĵo, 1967)
* *A pancreas külső secretio experimentális vizsgálatának alkalmazása bioaktív anyagok hygiénés értékelésében.* (disertaĵo, 1976)
* *Exocrine Function of the Pancreas in Regularly Swimming Rats.* (kunaŭtoro, 1983)
* *Étkezési zsiradékok hatása experimentális zsíranyagcsere-zavarban.* (disertaĵo, 1988)
* *Szabadgyök reakciótermék vizsgálata étolajokban.* (kunaŭtoro, 1995)
* *A zsírfogyasztás jelentősége a sporttáplálkozásban.* (2002)

## Fontoj 
* biografio hungare

## Referencoj 
Kategorio:Hungaraj agronomoj
Kategorio:Hungaraj altlernejaj instruistoj
Kategorio:Budapeŝtanoj
Hans Hyan

**Jean Louis „Hans“ HYAN** (naskiĝinta la  en Berlino, mortinta la  samloke) estis germana kabaredisto, tribunalraportisto ka verkisto. Li ĉefe verkis krimromanojn sed ankaŭ scenarojn.
[eta|titolpaĝo de [Paul Haase por kanzonoj de Hans Hyan; komponadis Käthe Hyan]]

Estante filo de komercisto li frekventis gimnazion en Prenzlau. En 1901 Berline li fondis la kabaredon *Zur Silbernen Punschterrine* kiu ĝis 1904 ekzistis. Maniere li imitis Aristide Bruant, el kies tekstoj li intertempe laŭtlegis. Mondvizie li estis liberalisma kaj socikritika kion atestis ankaŭ la multo de liaj krimromanojn verkitajn post la kanzonista kariero. De 1913 li faris ankaŭ scenarojn, filmaktoris kaj reĝisoris. Laŭ Kürschners Deutscher Literatur-Kalender li aktivis en pli ol 70 filmoj ĝis 1932.

Li ankaŭ intencis sentabuigi samseksemon.

Edzino lia estis inter 1898 kaj 1919 la muzikistino Käthe Hyan kiu muzikigis tekstojn de li kaj akompanis lin sursceneje. Nepo de li estis la pentristo Jacques D. Hyan. Amiko de Hyan estis Heinrich Zille. Postlasitaĵoj liaj troviĝas ĉe Akademie der Künste.

## Literaturo 
* Hellmuth Mielke: *Der deutsche Roman*. Carl Reißner, Dresden 1912, p. 313. interrete
* Franz Brümmer: *Lexikon der deutschen Dichter...*, Leipzig 1913
* Max Geißler: *Führer durch die deutsche Literatur des 20. Jahrhunderts*, Weimar 1913

## Eksteraj ligiloj 
* IMDb
* verkoj ĉe Projekt-Gutenberg
* ligiloj ĉe DDB

## Notoj 
Kategorio:Germanaj verkistoj
Kategorio:Germanaj kabaredistoj
Kategorio:Germanaj aktoroj
Kategorio:Germanaj scenaristoj
Kategorio:Germanaj reĝisoroj
Kategorio:Naskiĝintoj en Berlino
Kategorio:Mortintoj en Berlino
Kürschners Deutscher Literatur-Kalender

***Kürschners Deutscher Literatur-Kalender*** estas gravega referencleksikono pri germanlingva literaturo. Krom ĉ. 12 miloj da bibliografiaj indikoj kaj kontaktdatoj pri verkistoj ĝi liveras ankaŭ informojn pri tradukistoj, eldonejoj, agentejoj, radiostacioj, porverkistaj ligoj, akademioj, literaturgazetoj kaj premioj. De pli ol 140 jaroj ĝi ŝatatas kaj fidatas; aperas ĝi ĉiun duan jarojn, nun en du volumoj ĉe eldonejo Walter de Gruyter. Nomdonanto estis la germanisto Joseph Kürschner.

## Historio 
Manlbron *Allgemeiner deutscher Literaturkalender* de Heinrich kaj Julius Hart (una eldono en la 1879-a jaro, ĉe Fischer-eldonejo de Erlangen) transprenis en 1883 Joseph Kürschner. Havis ĝi ĝis 1902 la titolon *Deutscher Litteratur-Kalender* (ĉe eldonejo Göschen en Lepsiko). Kürschner lerte modernigis la strukturon. De komence 1260 verkistoj iĝis en la deka eldono jam ne tute 16 miloj da artikoloj. Beletraj germanlingvaj aŭtoroj estis prezentataj nekomentite.

Post la morto de Kürschner en 1902 respondecis ĉi-prie i.a. Hermann Hillger, Heinrich Klenz, Gerhard Lüdtke, Erich Neuner kaj Hans Strodel. La komenca kuno de beletraĵoj kaj sciencaĵoj estis dividita en 1925: por la scienculoj oni kreis tiam *Kürschners Deutscher Gelehrten-Kalender*. En Nazia Germanio oni ja devis sekvi la ŝtatajn postulojn ne plu mencii ĉiujn verkistojn. En 1949 oni reprenis fruajn eldonistajn principojn. Werner Schuder responsis de 1958 ĝis la 1980-aj jaorj. En 1998, post pli longa interrompo eldona, elektiĝis nova eldonisto. La bibliotekisto Andreas Klimt kaj la lepsika eldonejo Saur pretis aktualigi ĉion por la 61-a eldono de 1998. Saur-eldonejon ptransprenis la eldonejo Walter de Gruyter (de 2010/11).

## Eksteraj ligiloj
*Vikifontaro
*eldono de 2024/25 
## Notoj 
Kategorio:Germanlingva literaturo
Kategorio:Enciklopedioj
Kategorio:Biografiaj verkoj
Nick Jonas

**Nicholas "Nick" Jerry JONAS** (naskita la 16-an de septembro 1992 en Dallas, Teksaso) estas usona aktoro, kantisto-kantverkisto kaj komponisto . 

Li ankaŭ estas la plej juna membro de la populara poproka knabobando  *Jonas Brothers*, formita en 2005 kun liaj pli maljunaj fratoj Joe kaj Kevin . La grupo dissolviĝis en oktobro 2013 kaj reunuiĝis en februaro 2019 . 

Li ankaŭ estas la ĉefkantisto de la grupo *Nick Jonas & the Administration,* kaj publikigis sian unuan albumon la 2-an de februaro 2010 .

Li havis la rolon de Nick Lucas en la serio JONAS kiu kuris en Disney Channel. Ĉi tie li ludas kune Kevin, Joe kaj Frankie. De 2014 ĝis 2017 li rolis kiel miksita luktosportisto en la usona televidserio *Kingdom*.

## Referencoj 
## Eksteraj ligiloj 
* 
* 
* 

Kategorio:Anglodevenaj usonanoj
Kategorio:Skotaj usonanoj
Kategorio:Irlandaj usonanoj
Kategorio:Germanaj usonanoj
Kategorio:Vivantaj homoj
Kategorio:Naskiĝintoj en 1992
Kategorio:Artikoloj kun hCards
Kategorio:Usonaj kantistoj
Kategorio:Usonaj kantverkistoj
Kategorio:Usonaj infanaj aktoroj
Kategorio:Usonaj infanaj kantistoj
Imre Szlovencsák

**Imre Szlovencsák** [slovenĉAk], laŭ la hungarlingve kutima nomordo **Szlovencsák Imre,** estis hungara internisto, ĝenerala kuracisto.

 naskiĝis  en Lőrinci, li mortis  en Jászapáti.
 
## Biografio 
 maturiĝis en gimnazio en Hatvan en 1950, poste li akiris medicinan diplomon en Medicina Universitato de Budapeŝto en 1956. Post la diplomo li praktikadis 2 jarojn en malsanulejo de Jászberény, poste li akiris internistan licencon en la universitato, pli poste li estis ĝenerala kuracisto jaron en Tápiószentmárton. Ekde 1961 ĝis sia morto li estis ĝenerala kuracisto en Jászapáti. Intertempe li estis altigita ĉefkuracisto. Lia edzino naskis unufoje, same li ricevis premion unufoje.

## Memorigiloj 
* grava strato portas la nomon "Szlovencsák Imre" ekde 2012 en Jászapáti

## Fontoj 
* biografio hungare kun foto

## Referencoj 
Kategorio:Hungaraj internistoj
Kategorio:Hungaraj ĝeneralaj kuracistoj
Chalupy

Nomon **Chalupy** havas pluraj setlejoj:

* Chalupy (Lesná), domaro, parto de municipo Lesná en distrikto Třebíč
* Chalupy (Všeruby), parto de municipo Všeruby en distrikto Domažlice
* Chalupy (Zemětice), parto de municipo Zemětice en distrikto Plzeň-sudo
* České Chalupy, parto de municipo Nová Ves en distrikto Český Krumlov
* Nové Chalupy (Kdyně), parto de urbo Kdyně en distrikto Domažlice
* Nové Chalupy (Nová Pec), parto de municipo Nová Pec en distrikto Prachatice
* Rakovické Chalupy, parto de urbo Mirotice en distrikto Písek
* Sekerské Chalupy, parto de municipo Stará Voda en distrikto Cheb
* Šímovy Chalupy, parto de municipo Malá Úpa en distrikto Trutnov
* Žďárské Chalupy, parto de municipo Žďár en distrikto Písek
* Na Chalupách, antaŭe ankaŭ Chalupy, domaro de urbo Sedlčany en distrikto Příbram

## Vidu ankaŭ
* Nové Chalupy
Diego Godín

**Diego Roberto GODÍN LEAL**, mallonge **Diego GODÍN** (naskita la 16-an de februaro 1986 en Rosario, Argentino), estas iama urugvaja futbalisto kiu ludis kiel defendanto .

Li laste estis sub kontrakto kun la argentina klubo  CA Vélez Sarsfield en la Argentina Primera División kaj finis sian karieron tie en la somero de 2023. Ekde marto 2019 li estas la plej kapita ludanto por la urugvaja seniora nacia teamo. 

Godín antaŭe ludis por Club Nacional de Football kaj CA Cerro de Urugvajo same kiel Villarreal CF en Hispanio. Li precipe faris nomon por si kiel ludanto ĉe Atlético Madrid, kie li iĝis la eksterlanda ludanto kun la plej multaj aspektoj. Godín ankaŭ komandis la Madridan klubon en sia lasta sezono tie. Li ludis por Inter Milano antaŭ iri al Cagliari.

## Referencoj 
## Eksteraj ligiloj 
* 

Kategorio:Vivantaj homoj
Kategorio:Naskiĝintoj en 1986
Kategorio:Urugvajaj futbalistoj
Will Ferrell

**John William** "**Will**" **FERRELL** /ˈfɛrəl/ (naskita 1967 en Irvine, Kalifornio) estas usona kinoaktoro, komikisto kaj televidproduktoro . Li estas plej konata pro siaj komediaj roloj.

Ferrell ricevis stelon sur la Trotuaro de famo en Holivudo en 2015 . 

## Televido 
Ferrell komencis sian karieron sur *Saturday Night Live* en 1995, kie li estis dungita kaj faris imitaĵojn de George W. Bush, inter aliaj, kaj poste emerĝis kiel unu el la plej sukcesaj komikuloj de Usono. Li estis la plej alte pagita aktoro de la spektaklo kun 350,000 USD por la sezono. En 2002, li diris adiaŭon por koncentriĝi pri sia filmkariero anstataŭe.

## Filmoj 
WillFerrell estis tre sukcesa kun siaj filmoj. Li estas konata de *A Night At The Roxbury*, *Elf*, *Anchorman: The Legend of Ron Burgundy*, *Old School*, *Talladega Nights - The Ballad Of Ricky Bobby*, *Stranger Than Fiction* kaj *Blades Of Glory*, inter aliaj.

Ferrell ankaŭ havis sukceson kun du mallongaj filmoj kune kun la filineto de Adam McKay Pearl. La filmoj nomiĝas *The Landlord* and *Good Cop Baby Cop*, kaj troveblas en la retejo de Ferrell kaj McKay.

En la filmo *Step Brothers,* li estis reunuigita kun aktoro John C. Reilly kaj reĝisoro Adam McKay kun kiu li havis grandan sukceson kiam ili pafis *Talladega Nights* kaj *Anchorman*.

## La Gefrata Pako 
Will Ferrell estas parto de " The Frat Pack ", grupo de usonaj aktoroj kiuj havas kutimon aperi en la filmoj de unu la alian. Membroj de la grupo estas Ben Stiller, Vince Vaughn, si mem, Jack Black, Steve Carell, kaj fratoj Owen kaj Luke Wilson. Frat Pack filmoj en kiuj li ĉefrolis inkludas *Anchorman*, *Old School*, *Starsky & Hutch*, *Wedding Crashers*, kaj *Blades of Glory*.
## Filmaro 
* 1997: *Austin Powers: International Man of Mystery*
* 1999: *Austin Powers – Spy Who Shagged Me*
* 2001: *Zoolander*
* 2004: *Anchorman: The Legend of Ron Burgundy*
* 2004: *Starsky & Hutch*
* 2005: *Wedding Crashers*
* 2005: *Forhekset*
* 2006: *Stranger Than Fiction*
* 2006: *Talladega Nights*
* 2006: *Curious George*
* 2008: *Step Brothers*
* 2010: *The Other Guys*
* 2013: *Anchorman: The Legend Continues*
* 2015: *Get Hard*
* 2015: ''Daddy's Home*
* 2016: *Zoolander 2*
* 2017: *Daddy's Home 2*
* 2020: *Eurovision Song Contest: The Story of Fire Saga*

## Referencoj 
## Eksteraj ligiloj 
* 
* Will Ferrell paĝo ĉe *Funny Or Die''

Kategorio:Usonaj televidaj verkistoj
Kategorio:Germanaj usonanoj
Kategorio:Anglodevenaj usonanoj
Kategorio:Vivantaj homoj
Kategorio:Naskiĝintoj en 1967
Kategorio:Usonaj aktoroj
Courtney Love

**Courtney LOVE** (reala nomo **Courtney Michelle HARRISON**; naskita la 9-an de julio 1964 en San-Francisko, Kalifornio) estas usona rok-kantisto, gitaristo, kantverkisto, aktorino kaj modelo.

Ŝi estis la fondinto kaj ĉefkantistino de la grupo Grunĝa muzikgrupo *Hole* (signifante truo) kiu estis sukcesa en la 1990-aj jaroj, sed kiu oficiale dissolvis en 2002. Nun ŝi estas soloartisto.

Ŝi estis edziĝinta al Kurt Cobain de la 24-an de februaro 1992 ĝis lia morto la 5-an de aprilo 1994 kaj, kune kun du aliaj grupanoj, ŝi administras la muzikan heredaĵon de Nirvana.

## Diskaro 
; Kun *Hole*

* *Pretty on the Inside* ‏ (1991)
* *Live Through This* ‏ (1994)
* *Celebrity Skin* ‏ (1998)
* ''Nobody's Daughter* ‏ (2010)

; Soloalbumoj

* *America's Sweetheart'' ‏ (2004)

## Referencoj 
## Eksteraj ligiloj 
* 
* Laboroj de aŭ pri Courtney Ama (biblioteka serĉo uzante WorldCat)

Kategorio:Usonaj verkistoj de la 21-a jarcento
Kategorio:Usonaj verkistoj de la 20-a jarcento
Kategorio:Usonaj artistoj de la 20-a jarcento
Kategorio:Vivantaj homoj
Kategorio:Irlandaj usonanoj
Kategorio:Germanaj usonanoj
Kategorio:Anglodevenaj usonanoj
Kategorio:Kubanaj usonanoj
Kategorio:Usonaj GLAT-aktivuloj
Kategorio:Usonaj kontraldoj
Kategorio:Naskiĝintoj en 1964
Kategorio:Artikoloj kun hCards
Kategorio:Usonaj kantistoj
Madhuri Dixit

**Madhuri DIXIT NENE** (, naskiĝis la 15-an de majo 1967 en Mumbajo, Maharaŝtro) estas maharaŝtra aktorino, kiu aperas en hindaj filmoj .

Ŝia kariero ne komenciĝis tre bone, sed kelkajn jarojn poste Madhuri iĝis unu de la plej famaj hindaj aktorinoj kaj estis inkludita en la Guinness-libro de rekordoj en 2001 kiel la plej alte pagita inter ili. La artisto M. F. Hussein nomis ŝin sia muzo. Ricevanto de la plej multaj nomumoj *al Filmfare* Award por Plej bona Aktorino (13), gajnante kvar fojojn . En 2008, al ŝi estis premiita la Padma Shri, la kvara plej alta civila premio de Barato, pro ŝia kontribuo al kino.

## Referencoj 
## Eksteraj ligiloj 
* 
* 

Kategorio:Vivantaj homoj
Kategorio:Naskiĝintoj en 1967
Kategorio:Barataj aktoroj
Ian McShane

**Ian David McSHANE** (naskiĝis la 29-an de septembro 1942 en Blackburn, Lankaŝiro, Anglio) estas brita aktoro kaj voĉaktoro, gajninto de la Premio Ora Globo (2005) . 

Li akiris la plej grandan famon post la televidserio "Lovejoy" (1986 - 1994, BBC) kaj " *Deadwood* " (2004 - 2006, HBO). La usona revuo *People* nomis lin en 2005 la plej seksa televida *fiulo *.

## Kariero 
McShane estis en la filmkomerco dum 50 jaroj, kaj aktoris en pli ol 100 filmoj kaj televidserioj. Unu el liaj plej famaj fruaj roloj estas la titolrolo en la brita televidserio *Lovejoy*, kiu kuris dum ses sezonoj (de 1986 ĝis 1994). En la lastaj jaroj, li aperis en konataj filmoj kiel ekzemple *Agent Cody Banks* (2003), *We Are Marshall* (2006), *Shrek the Third* (2007), *Kung Fu Panda* (2008), *Death Race* (2008) kaj *Pirates of la Karibio: On Stranger Tides* (2011), same kiel la televidserio *Deadwood* (2004-06). En 2012, li ĉefrolos en *Neĝulino kaj la Ĉasisto* (*Snow White and the Huntsman*, 2012).

McShane gajnis Oran Globon en 2005 pro sia laboro en *Deadwood*, kaj ankaŭ estis nomumita en 2011 por *Pillars of the Earth*.

## Referencoj 
## Eksteraj ligiloj 
* 
* 

Kategorio:Skotdevenaj angloj
Kategorio:Vivantaj homoj
Kategorio:Naskiĝintoj en 1942
Kategorio:Britaj voĉaktoroj
Kategorio:Anglaj aktoroj
David Letterman

**David Michael LETTERMAN** (naskita la 12-an de aprilo 1947 en Indianapolo, Indianio) estas iama gastiganto de la usona televidprogramo *Late Show with David Letterman*. Li ankaŭ estas komikulo, produktoro kaj kunposedanto de la Rahal Letterman Racing motorsportteamo. La irka, ofte absurda humuro de Letterman estas peze influita fare de komikulo Ernie Kovacs kaj *malfrunokta* gastiganto Johnny Carson.

Li aranĝis malfrunoktajn televidajn intervjuspektaklojn dum 33 jaroj, komenciĝante kun la debuto de Late Night with David Letterman sur NBC la 1-an de februaro 1982, kaj finiĝante kun Late Show with David Letterman sur CBS la 20-an de majo 2015. La spektaklo estas produktita ĉe la Ed Sullivan Theatre sur Broadway en Novjorko. Entute, Letterman aranĝis  epizodojn de Late Night kaj The Late Show , superante sian amikon kaj mentoron Johnny Carson kiel la plej longdaŭra malfrunokta intervjuspektaklo en usona televidhistorio .

## Referencoj 
## Eksteraj ligiloj 
* 

Kategorio:Usonaj komikistoj
Kategorio:Usonaj televidprezentistoj
Kategorio:Usonaj televidaj verkistoj
Kategorio:Vivantaj homoj
Kategorio:Eksaj luteranoj
Kategorio:Usonaj presbiterianoj
Kategorio:Naskiĝintoj en 1947
Marina Beach

La **Strando Marina** (, ), aŭ simple la **Marina**, estas natura urba strando en Ĉenajo, Tamilnado, Barato, laŭlonge de la Bengala Golfo. 

maldekstre|eta|Vido de la Marina Beach
La strando kuras de proksime de Fort St. George en la nordo al Foreshore Estate en la sudo, distanco de 6.0 km (3.7 mejl.) , igante ĝin la due plej longa urba strando en la mondo, post Cox's Bazar Beach &#x5D;. 

La 13 kilometrojn longa strando estas unu el la plej famaj vidindaĵoj en Ĉenajo. Disde ĝia longo estas 13 statugalerioj. 

## Referencoj 
## Eksteraj ligiloj 
Kategorio:Strandoj en Barato
Kategorio:Tamilnado
Don Bosco (stacidomo)

**Don Bosco** estas fervoja stacio situanta en la samnoma urbo, distrikto Quilmes, Granda Bonaero, Argentino.

## Bildgalerio 

Estación de Don Bosco - Febrero 2023 (1).jpg|Kajoj kaj trakoj
Estación de Don Bosco - Febrero 2023 (2).jpg|Kajoj kaj trakoj

## Vidu ankaŭ 
* Don Bosco (Bonaero)
* Don Bosco

## Eksteraj ligiloj 
* 

Kategorio:Don Bosco (Bonaero)
Kategorio:Fervojaj stacioj en Argentino
Cox's Bazar Beach

'''Cox's Bazar Beach''' () estas la plej longa natura mara strando en la mondo . Ĝi situas en la samnoma distrikto de Cox's Bazar  regiono Chittagong, Bangladeŝo, kaj havas longon de 120 km   . Ĝi estas la plej populara vidindaĵo en Bangladeŝo kaj fama distra areo en Azio  .

## Galerio 

Dosiero:Air_to_cox_bazer.jpg|Elaera vido
Dosiero:Cox's_Bazar_Beach_Panorama.jpg|Panorama vido
Dosiero:Cox's_Bazaar_in_daylight_Sep2019.jpg|dumtage
Dosiero:Cox's_Bazaar_Sea_Beach.jpg|Homo ĉe la plaĝo
Dosiero:Cox's_Bazar_Sea_Beach_in_2019.63.jpg|La plaĝa areo
Dosiero:Cox's_Bazar_sea_beach.jpg|Sunumbrelegoj ĉe la plaĝo

## Referencoj 
## Eksteraj ligiloj 
* Lokoj de intereso en Bazar de Cox : Bazar de Cox Evoluada Aŭtoritato ()
Kategorio:Koordinatoj sur Vikidatumoj
Kategorio:Strandoj en Bangladeŝo
Don Bosco (Bonaero)

**Don Bosco** estas urbo kaj fervoja stacio en la nordoriento de la distrikto Quilmes (sude de Granda Bonaero, en la provinco Bonaero, Argentino). Antaŭe nomita "Stacio km&nbsp;13", ĝi prenis la nomon Don Bosco pro la influo de la Salesaj kongregacioj kaj la Fratinoj de Maria Helpantino situantaj en Bernal; .

Don Bosco staras ĉirkaŭante la fervojajn trakojn de Roca. Ĝia stacio estas la sesa elde .

Ĝi estas plejparte loĝurbo, kun malgranda komerca sektoro proksime de la stacio.

Don Bosco havas malgrandan bibliotekon, la bibliotekon "Dra. Liberia Rovere", situantan ĉe 2158 strato Ciudadela. Ĝi ankaŭ havas la klubojn Don Bosco kaj Libertad.

Tiu ĉi urbo estis la unua en la mondo, kiu portis la nomon de Sankta Johano Bosco.

Tiu ĉi urbo estas hejmo de la fama Villa Itatí, unu el la plej loĝataj barakurboj en Granda Bonaero.

## Vidu ankaŭ 
* Don Bosco
* Don Bosco (stacidomo)


Kategorio:Urboj de Provinco Bonaero
Jenna Jameson

**Jenna JAMESON** /ˈdʒeɪmɪsən/ (naskita **Jenna Marie MASSOLI**; la 9an de aprilo 1974 en Lasvegaso, Nevado) estas usona iama pornografia aktorino,  pornfilmoproduktoro, reĝisoro, kaj entreprenisto . 

Ŝi estas konsiderita unu el la plej famaj kaj famaj pornaktorinoj de la mondo  kaj estis sinkronigita " *La Reĝino de Porno* " . Dum ŝia kariero de 1993 ĝis 2007, ŝi gajnis pli ol 20 internaciajn plenkreskajn filmpremiojn, estis induktita en ambaŭ industriajn halojn de famo (AVN kaj XRCO), kaj fondis la sukcesan plenkreskan distran firmaon *ClubJenna*. Ŝia aŭtobiografio de 2004 *How to Make Love Like a Porn Star: A Cautionary Tale* (Kiel amindumi same kiel pornografia aktoro) pasigis ses semajnojn en la *New York Times* furora librolisto.

## Referencoj 
## Eksteraj ligiloj 
* 
* Profilo sur AVN
* Profilo sur Biografio.com
* Jenna Jameson profilo ĉe Playboy.com

Kategorio:Vivantaj homoj
Kategorio:Naskiĝintoj en 1974
Kategorio:Usonaj pornoaktoroj
Kogna misakordo

En socia psikologio, **kogna misakordo** estas la interna streĉiteco ene de la sistemo de pensoj, kredoj, emocioj, kaj kondutoj de persono kiam pluraj el ili venas en konflikton unu kun la alian. La esprimo ankaŭ rilatas al la streso kiun persono sentas kiam konduto kontraŭdiras siajn ideojn aŭ kredojn. Tiu ĉi koncepto estis unuafoje formulita de la psikologo Leon Festinger en sia verko *A theory of cognitive dissonance* en 1957. Festinger esploris strategiojn por redukti induktitan psikologian streĉitecon kaj konservi personan koherecon, inkluzive de strategioj por eviti cirkonstancojn identigitajn kiel fontoj de misakordo.

## Vidu ankaŭ 
* Kogna biaso
* Biaso de konfirmo

Kategorio:Kognaj devioj
Ŭen Ĝjabaŭ

**Ŭen Ĝjabaŭ** (; naskiĝis la 15-an de septembro 1942 en Tjanĝino, reĝimo de Wang Jingwei) estas ĉina ŝtatisto kaj politikisto. De 2003 ĝis 2013 li funkciis kiel Ĉefministro de la Ŝtata Konsilio de la Ĉina Popola Respubliko, t.e. Ĉefministro de Ĉinio .

Kune kun Hu Jintao, li estas konsiderita kiel la kvara generacio de gvidantoj de la Ĉina Komunista Partio.

Laŭ raporto en la usona ĵurnalo The *New York Times**,* lia familio amasigis riĉaĵon de pli ol du miliardoj da dolaroj dum siaj jaroj en ofico .

## Referencoj 
## Eksteraj ligiloj 
* Wen Jiabao ĉe Facebook
* Wen Jiabao biografia @ Ĉinio Vitae, plej granda enreta datumarode la araneaĵo de Ĉinio VIPs 
* Kiel prononci Wen Jiabao
* Tekstaro de politikaj paroladoj : Libera aliro al politikaj paroladoj de Wen Jiabao kaj aliaj ĉinaj politikistoj, disvolvita de la Hongkonga Baptista Universitata Biblioteko

Kategorio:Ĉefministroj de Ĉinio
Kategorio:Ĉinaj reformistoj
Kategorio:Ĉinaj geologoj
Kategorio:Vivantaj homoj
Kategorio:Naskiĝintoj en 1942
Isahaja

**Isahaja,** () estas urbego en Japanio, en insulo kaj regiono Kiuŝuo, en Gubernio Nagasaki.
eta|maldekstre|

## Demografio 
En 2024 Isahaja havis populacion de . En fino de la 1940-aj jaroj Isahaja atingis la internacian kvalifikon urbego (pli granda, ol cent mil).

## Geografio 
Isahaja situas inter oceano kaj montaro laŭ rivero, iomete sur rekuperaj teroj. Gubernia sidejo Nagasako troviĝas 19, Omuta 44, Sasebo 46, Kumamoto (urbo) 66, ĉefurbo Tokio 931 kilometrojn aere laŭ https://www.thedistancenow.com/isahaya_japan/tokyo_japan .

## Historio 
Isahaja aperis unue en dokumentoj en la Kamakura-epoko. En 1889 Isahaja estis kreita moderna municipo, poste en 1923 2 apudaj vilaĝoj estis aldonitaj al la origina areo. En 1940 ĝi urbiĝis, ĉar pliaj vilaĝoj estis aldonitaj. En 1957 granda inundo okazis kun pli ol 500 viktimoj kaj 3500 vunditoj. Rekuperoj komenciĝis en 1989, riverdigoj kaj kluzoj estis konstruitaj. En 2005 pliaj komunumoj aliĝis al Isahaja.

## Ekonomio 
Pro ĝia geografia loko Isahaja longe estis transporta interligo por Nagasako. Multaj industriaj parkoj altiris kompaniojn por produkti elektronikaĵojn kaj plurajn komponentojn. La komerca fiŝkaptado ankaŭ estas grava por la loka ekonomio.

## Eduko 
En Isahaja krom privata universitato la lernado okazas en mez- kaj baznivelaj lernejoj.

## Trafiko 
Isahaja havas bonajn fervojajn kaj ĉefvojajn kontaktojn. Pri marhaveno informo ne estis trovita.

## Klimato 
Isahaja situas en humida subtropika klimato (Cfa) laŭ la klimata klasifiko de Köppen kun varmaj someroj kaj malvarmetaj vintroj. La meza jara temperaturo estas . La jarpluvo averaĝas 2213 milimetrojn, en ĉiuj monatoj pluvas, respektive iomete neĝas.

## Vidindaĵoj 
* preĝejoj

## Ĝemelurboj 
*  :en:Athens, Tennessee, Usono, Tenesio
*  Ĝanĝou, Ĉinio, Fuĝjano

## Fontoj 
* WikiTrans

Kategorio:Urboj de Japanio
Halimah Yacob

**Halimah binti YACOB** (Javia skribo: حاليمه بنت ياچوب; naskita la 23-an de aŭgusto 1954 en Singapuro) estas singapura ŝtatisto kaj politikisto. De la 14-a de septembro 2017 ĝis la 14-a de septembro 2023 ŝi estis prezidanto de la urboŝtato. Ŝi estas la unua virino, unua malajano, kaj nur la dua islamano post la unua prezidento Yusof bin Ishak, en la prezidanteco .

Ŝi antaŭe estis membro de la Popola Ago-Partio (angle: People's Action Party, PAP) kaj la naŭa Parolanto de la Singapura Parlamento. Ŝi prirezignis ĉi tiun postenon kaj sian membrecon en la PAP la 7-an de aŭgusto 2017 por kandidatiĝi kiel prezidenta kandidato. Ŝi estis membro de la singapurana parlamento de 2001 ĝis 2015.

Yacob studis juron kaj havas magistron en juro de la Nacia Universitato de Singapuro . 

## Referencoj 
## Eksteraj ligiloj 
* Mdm Halimah Yacob ĉe istana.gov.sg
* 

Kategorio:Vivantaj homoj
Kategorio:Naskiĝintoj en 1954
Jackie Shroff

**Ĵaki Ŝrof** (, reala nomo *Jaykiŝan Kakubhai Ŝraf*, , la 1-an de februaro 1957 en Bombay) estas barata aktoro, produktoro kaj modomodelo. Gajninto de pluraj premioj por plej bona aktoro .

Li laboris en la hinda filmindustrio (Bolivudo) dum proksimume kvar jardekoj, kaj aktuale en 2020 aperis en pli ol 250 filmoj en 13 lingvoj (hinda, konkana, kannada, marata, orija, panĝaba, bengala, malajala, tamila, guĝarata, bojpura, la telugua kaj la angla). 

Gajninto de 3 Filmfare Awards (hinda Oskaro) same kiel aliaj filmpremioj.

## Referencoj 
## Eksteraj ligiloj 
* 
* 

Kategorio:Vivantaj homoj
Kategorio:Naskiĝintoj en 1957
Kategorio:Barataj aktoroj
Psikologia inokula teorio

La **teorio de psikologia inokulado**, evoluigita por protekti ekzistantajn sintenojn kaj kredojn, montras kiel plifortigi reziston al estontaj neakcepteblaj kontraŭargumentoj aŭ persvadaj atakoj. Inokulado implikas klarigi la kontraŭargumentojn al la opinio de persono (kredo) kaj montri al ili kial la kontraŭargumentoj estas malveraj (refuto). Ekzemple, pruvinte al grupo, ke la Tero estas ronda (la kredo), oni komentas la miton de la plata Tero (la kontraŭargumento) kaj indikas kiel la scienco montris la kvazaŭ-sferecon de la Tero (la refuto). Refutoj aŭ neoj prezentitaj en mesaĝo devas adekvate subteni aktualajn sintenojn kaj kredojn, sed esti sufiĉe kompreneblaj por ke la ricevanto ilin komprenu.

Dum pluraj jardekoj, akademiaj rondoj esploras la teorion de psikologia inokulado kaj testas ĝin eksperimente. Psikologiaj inokulaj teknikoj evoluigitaj fare de esploristoj estas uzitaj en trejnado aŭ por influi publikan opinion, ekzemple. Pluraj sciencaj artikoloj recenzas ĝian aplikon en politiko, en kampanjoj pri publika sano, en komerco, en edukado kaj en sciencaj komunikadoj pri mondvarmiĝo inter aliaj. John A. Banas kaj Stephen A. Rains publikigis metaanalizon, kaj Josh Compton resumon de la teorio. La nomo de la teorio "Psikologia Inokulado" estis elektita per analogio kun inokulado en medicino.

## Vidu ankaŭ 
* Propagando
* Negadismo
* Imunigo

## Referencoj 
Kategorio:Teorio de komunikado
Kategorio:Propagandaj teknikoj
Kategorio:Socia psikologio
Lhotka (Nekmíř)

**Lhotka** estas vilaĝo en Ĉeĥio, parto de municipo Nekmíř, troviĝanta en distrikto Plzeň-nordo. Norde Lhotka najbaras kun domaro Vrtbo, nordoriente kun Brod, sudoriente kun Nekmíř, sudokcidente kun Kunějovice  kaj nordokcidente kun Hubenov. En la jaro  daŭre vivas ĉi tie .

Lhotka situas en katastra teritorio **Lhotka u Nekmíře** kun areo 3,42&nbsp;km².

## Historio 
La unua skribmencio pri la vilaĝo devenas el la jaro 1366.

## Loĝantaro 
## Pluaj fotoj 

Nekmíř Lhotka nádrž.jpg|Lhotka
Nekmíř Lhotka č.p. 3.jpg|Lhotka

Kategorio:Nekmíř
Kategorio:Vilaĝoj en distrikto Plzeň-nordo
Kategorio:Eksaj municipoj en Ĉeĥio
Kategorio:Setlejoj en Ĉeĥio kun nomo Lhota
Kategorio:Setlejoj en Plasa montetaro